L-UE qed tkompli żżid il-kapaċitajiet tagħha biex tindirizza t-theddid ċibernetiku. Fis-16 ta' April 2018, il-Kunsill adotta konklużjonijiet dwar attivitajiet ċibernetiċi malizzjużi li jissottolinjaw l-importanza ta' ċiberspazju globali, miftuħ, liberu, stabbli u sigur fejn japplikaw b'mod sħiħ id-drittijiet tal-bniedem u l-libertajiet fundamentali u l-istat tad-dritt. Il-Kunsill jesprimi t-tħassib serju tiegħu dwar iż-żieda fil-kapaċità u r-rieda tal-atturi ta' stati terzi u dawk mhux statali li jsegwu l-objettivi tagħhom permezz ta' attivitajiet ċibernetiċi malizzjużi. L-UE ser tkompli żżid il-kapaċitajiet tagħha biex tindirizza t-theddid ċibernetiku. Il-Kunsill jikkundanna bil-qawwa l-użu malizzjuż ta' teknoloġiji tal-informazzjoni u l-komunikazzjoni (ICTs), inkluż f'Wannacry u NotPetya, li kkawżaw dannu u telf ekonomiku sinifikanti fl-UE u lil hinn minnha. Hu jenfasizza li l-użu tal-ICTs għal skopijiet malizzjużi huwa inaċċettabbli. L-UE tesprimi r-rieda tagħha li tkompli taħdem fuq l-iżvilupp u l-implimentazzjoni ulterjuri ta' normi, regoli u prinċipji volontarji u mhux vinkolanti għall-imġiba responsabbli tal-istat fiċ-ċiberspazju fi ħdan in-NU u fora internazzjonali adatti oħra. Ċiberattakki: L-UE hija lesta li tirrispondi b'firxa ta' miżuri, fosthom sanzjonijiet Ara l-paġna tal-laqgħa